Seancë informimi në Kongres mbi zgjedhjet vendore në Kosovë
Ligjvënësi Eliot Engel dhe zyrtari i Departamentit të Shtetit, Stuart Xhouns theksojnë se këto zgjedhje duhet të demonstrojnë pjekuri d
Pak më shumë se 2 javë na ndajnë nga zgjedhjet vendore në Kosovë. Këto janë zgjedhjet e para që organizohen që pas shpalljes së pavarësisë së Kosovës dhe shihen në shkallë të gjerë si provë e institucioneve dhe proceseve demokratike në shtetin e ri. Në një seancë informimi të organizuar dje nga Nënkomisioni i Dhomës së Përfaqësuesve për Hemisferën Perëndimore u veçuan disa nga sfidat kryesore me të cilat përballet procesi. Si edhe në të kaluarën, në këtë proces zgjedhor, Kosova ka mbështetjen e vazhdueshme të Shteteve të Bashkuara. Por, në zgjedhjet e para që kur u shpall pavarësia, ka ardhur momenti që Kosova të provojë legjitimitetin e demokracisë në shtetin e ri, thotë ligjvënësi Eliot Engel: Zhvillimi i këtyre zgjedhjeve do të diktojë në një farë mënyre edhe ritmet e mëtejshme të njohjes së këtij shteti, thekson ligjvënësi Engel. Ashtu si edhe në zgjedhjet e mëparshme, pjesëmarrja e pakicave në proces dhe në veçanti e komunitetit serb mbetet një ndër sfidat kryesore për autoritet, por ndryshe nga zgjedhjet e mëparshme, me ri-organizimin e distrikteve komunat e reja me shumica serbe të krijuara në bazë të planit Ahtisari kanë treguar një angazhim të konsiderueshëm. Deri tani janë regjistruar 20 subjekte politike të pakicës serbe për pjesëmarrje në këto zgjedhje. Megjithatë, gjendja në veri të Kosovës, ku presioni i Beogradit vazhdon të jetë edhe më i madh, mbetet problematike. Kjo është shprehje e një mekanizmi politik që i ka rënë vlera dhe i ka kaluar koha, thotë ligjvënësi Engel: Por nuk është thjesht pjesëmarrja e pakicës që përbën problem. Sipas ekspertit të zgjedhjeve Mathew Frumin, një problem madhor janë listat e zgjedhësve, të cilat përfshijnë një përqindje të madhe emrash të votuesve që ose kanë vdekur, ose janë në emigracion. Ky fakt mbart rrezikun që pjesëmarrja në zgjedhje të duket më e ulët se ç'është në realitet duke vënë në pikëpyetje besimin e popullatës tek procesi zgjedhor. thotë zyrtari i Departamentit të Shtetit.